CELEX: 62014FA0116
Language: lv
Date: 2015-07-16 00:00:00
Title: Lieta F-116/14: Civildienesta tiesas (pirmā palāta) 2015. gada 16. jūlija spriedums – Murariu/EAAPI Civildienests — EAAPI darbinieki — Pagaidu darbinieks — Paziņojums par vakanci — Prasība par minimālo astoņu gadu profesionālo pieredzi — Iekšējs kandidāts, kurš pēc pārbaudes perioda jau ir apstiprināts savā pagaidu darbinieka amatā — Pagaidu iecelšana jaunā amatā, kas ietver klasifikāciju augstākā pakāpē — Faktu kļūda paziņojumā par vakanci — Darba piedāvājuma atsaukšana — VĪN piemērošana — Apspriešanās ar personāla komiteju — Tiesiskā paļāvība

24.8.2015   
            
            
               LV
            
            
               Eiropas Savienības Oficiālais Vēstnesis
            
            
               C 279/52
            
         Civildienesta tiesas (pirmā palāta) 2015. gada 16. jūlija spriedums – Murariu/EAAPI
   (Lieta F-116/14) (1)
   
   (Civildienests - EAAPI darbinieki - Pagaidu darbinieks - Paziņojums par vakanci - Prasība par minimālo astoņu gadu profesionālo pieredzi - Iekšējs kandidāts, kurš pēc pārbaudes perioda jau ir apstiprināts savā pagaidu darbinieka amatā - Pagaidu iecelšana jaunā amatā, kas ietver klasifikāciju augstākā pakāpē - Faktu kļūda paziņojumā par vakanci - Darba piedāvājuma atsaukšana - VĪN piemērošana - Apspriešanās ar personāla komiteju - Tiesiskā paļāvība)
   (2015/C 279/65)
   Tiesvedības valoda – franču
   
      Lietas dalībnieki
   
   
      Prasītāja: Simona Murariu (Frankfurte pie Mainas, Vācija) (pārstāve – L. Levi, advokāte)
   
      Atbildētāja: Eiropas Apdrošināšanas un aroda pensiju iestāde (EAAPI) (pārstāvji – C. Coucke, pārstāvis, F. Tuytschaever, advokāts)
   
      Priekšmets
   
   Prasība atcelt Eiropas Apdrošināšanas un aroda pensiju iestādes (EAAPI) izpilddirektora lēmumu, ar kuru tiek atsaukts iepriekšējais lēmums par prasītājas iecelšanu pagaidu darbinieka amatā AD 8 pakāpē, un prasība atlīdzināt zaudējumus par nodarīto mantisko un morālo kaitējumu
   
      Rezolutīvā daļa:
   
   
               1)
            
            
               atcelt Eiropas Apdrošināšanas un aroda pensiju iestādes 2014. gada 24. februāra lēmumu, jo ar to:
               
                           —
                        
                        
                           neņemot vērā darba līgumiskās attiecībās iegūtās tiesības un līgumiskos noteikumus, ar atpakaļejošu spēku noraida Simona Murariu kandidatūru aroda pensiju vecākā eksperta amatam (“senior expert on personal pensions”) un netieši atsauc Simona Murariu jau pieņemto darba piedāvājumu, kas tai tika sniegts 2013. gada 17. jūlijā, saskaņā ar pagaidu amatā iecelšanas kārtību,
                        
                     
                           —
                        
                        
                           Simona Murariu tiek liegts saņemt atalgojumu, kas atbilst AD 8 pakāpei amata pagaidu pildīšanas laikā no 2013. gada 16. septembra līdz 2014. gada 24. februārim;
                        
                     
         
               2)
            
            
               pārējā daļā prasījumus par atcelšanu noraidīt;
            
         
               3)
            
            
               Eiropas Apdrošināšanas un aroda pensiju iestāde atlīdzina Simona Murariu mantisko kaitējumu, kas radies laikā no 2013. gada 16. septembra līdz 2014. gada 24. februārim un kas atbilst summai, ko veido starpība starp atalgojumu AD 6 un AD 8 pakāpē, pieskaitot nokavējuma procentus no 2013. gada 16. septembra, pēc Eiropas Centrālās bankas likmes galvenajām refinansēšanas operācijām attiecīgajā laika posmā, tai pieskaitot divus punktus;
            
         
               4)
            
            
               prasījumus par morālā kaitējuma atlīdzību pārējā daļā noraidīt;
            
         
               5)
            
            
               Eiropas Apdrošināšanas un aroda pensiju iestāde sedz savus un atlīdzina Simona Murariu tiesāšanās izdevumus.
            
         
      (1)  OV C 26, 26.1.2015, 47. lpp.